Title: Doložka finančných, ekonomických , enviromentálnych vplyvov
Author: User
Company: MFSR

Doložka finančných, ekonomických, environmentálnych vplyvov 
a vplyvov na zamestnanosť

1. Odhad dopadov na verejné financie

Návrh zákona má pozitívny vplyv na verejné financie. Predpokladá sa zvýšenie výnosu dane z pridanej hodnoty v roku 2004 o cca 18,3 mld. Sk. Dopad na výdavkovú časť štátneho rozpočtu je kvantifikovaný v Koncepcii daňovej reformy na roky 2004 – 2006. Posilnenie príjmov štátneho rozpočtu sa dá očakávať aj v roku 2003 zo zdaňovania zálohových faktúr. Konkrétne vyčíslenie však nie je možné vzhľadom na to, že nie sú k dispozícii údaje o tom, v akom rozsahu sa takéto faktúry vystavujú.

2. Odhad dopadov na obyvateľov, hospodárenie podnikateľskej sféry a iných právnických osôb

Navrhované zavedenie jednej sadzby dane v úrovni 20%, čím dôjde k zvýšeniu daňového zaťaženia u všetkých zdaniteľných plnení, ktoré doteraz podliehali zdaneniu zníženou sadzbou dane vo výške 14%,  bude znamenať zvýšenie výnosu dane o cca  18,3 mld. Sk. Súčasne je potrebné konštatovať, že táto daň ako neoddeliteľná súčasť ceny, bude znamenať určitý dopad na ceny všetkých tovarov a služieb, ktoré do konca roku 2003 podliehali zníženej sadzbe dane (napr. potraviny, lieky, energie, dodanie stavieb, stavebné práce, knihy, noviny, časopisy, hotelové a reštauračné stravovanie). Jej konkrétny dopad na výdavkovú časť štátneho rozpočtu je kvantifikovaný v Koncepcii daňovej reformy na roky 2004 – 2006. Posilnenie príjmov štátneho rozpočtu sa dá očakávať aj v roku 2003 zo zdaňovania zálohových faktúr. Konkrétne vyčíslenie však nie je možné vzhľadom na to, že nie sú k dispozícii údaje o tom, v akom rozsahu sa takéto faktúry vystavujú.

3. Odhad dopadov na životné prostredie

Návrh zákona nemá vplyv na životné prostredie.

4. Odhad dopadov na zamestnanosť

Predmetný zákon nebude mať negatívny vplyv na zamestnanosť a tvorbu pracovných miest.